Pyhare piro’y asy ha iñasaindyporâvape oĝuahê ijapýpe ko vy’aguasu arete guive ojapóva umi omoakâva Takuare’ê Aty. Kakuaáva, mitârusu ha mitâ ñane retâ ha ambue tetâmegua ijatýkuri Guarambarépe ohenduka ha ohechukávo ikatupyry purahéi, jeroky, káso ñemombe’u, ñe’êpoty ha ambue mba’épe. Upépe ojehechákuri mitârusukuéra hesâi, hetia’e ha ipy’arorýva, ndopitáiva, ndoka’úiva ha ndoipurúiva ñanavai ovy’a haĝua.